
 18.10.2015
 BG
 Официален вестник на Европейския съюз
 L 274/161
 РЕГЛАМЕНТ ЗА ИЗПЪЛНЕНИЕ (ЕС) 2015/1862 НА СЪВЕТА
 от 18 октомври 2015 година
 за прилагане на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 на Съвета от 23 март 2012 г. относно ограничителни мерки срещу Иран и за отмяна на Регламент (ЕС) No 961/2010 (1), и по-специално член 46 от него,
 като има предвид, че:
 (1)
 На 23 март 2012 г. Съветът прие Регламент (ЕС) No 267/2012.
 (2)
 На 14 юли 2015 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външната политика и политиката на сигурност, постигнаха договореност с Иран за дългосрочно цялостно решение на иранския ядрен въпрос. Цялостното изпълнение на Съвместния всеобхватен план за действие (СВПД) ще гарантира изключително мирния характер на иранската ядрена програма и ще осигури пълната отмяна на всички свързани с ядрения въпрос санкции.
 (3)
 В съответствие със СВПД Съветът реши да спре прилагането на ограничителни мерки спрямо лицата и образуванията, посочени в приложения V и VI към Решение 2010/413/ОВППС, в момента, когато Иран изпълни договорените мерки в ядрената област и това бъде потвърдено от МААЕ. Тези лица и образувания следва да бъдат заличени от списъка на посочените в приложения VIII и IX към Регламент (ЕС) No 267/2012 лица и образувания, спрямо които се прилагат ограничителни мерки, в момента, когато Иран изпълни договорените мерки в ядрената област и това бъде потвърдено от МААЕ.
 (4)
 Регламент (ЕС) No 267/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложения VIII и IX към Регламент (ЕС) No 267/2012 се изменят, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент се прилага от датата, посочена в член 2, втора алинея от Решение (ОВППС) 2015/1863 на Съвета (2). Датата на прилагане се публикува в Официален вестник на Европейския съюз на същия ден.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 октомври 2015 година.
 За Съвета
 Председател
 J. ASSELBORN
 (1) ОВ L 88, 24.3.2012 г., стр. 1.
 (2) Решение (ОВППС) 2015/1863 на Съвета от 18 октомври 2015 г. за изменение на Решение 2010/413/ОВППС относно ограничителни мерки срещу Иран (вж. страница 174 от настоящия брой на Официален вестник).
 ПРИЛОЖЕНИЕ
 I.
 Изброените по-долу лица и образувания, както и отнасящите се до тях вписвания, се заличават от списъка, съдържащ се в приложение VIII към Регламент (ЕС) No 267/2012:
 1.
 AGHA-JANI, Dawood
 2.
 ALAI, Amir Moayyed
 3.
 ASGARPOUR, Behman
 4.
 ASHIANI, Mohammad Fedai
 5.
 ASHTIANI, Abbas Rezaee
 6.
 ATOMIC ENERGY ORGANISATION OF IRAN (AEOI) (Организация за атомна енергия на Иран)
 7.
 BAKHTIAR, Haleh
 8.
 BEHZAD, Morteza
 9.
 ESFAHAN NUCLEAR FUEL RESEARCH AND PRODUCTION CENTRE (NFRPC) и ESFAHAN NUCLEAR TECHNOLOGY CENTRE (ENTC) (Ядрен научноизследователски и производствен център в Еsfahan и